รัฐบาลไทย-ข่าวทำเนียบรัฐบาล-“สุริยะ” ลงพื้นที่ติดตามความคืบหน้าโครงข่ายทางหลวงที่สำคัญในพื้นที่จังหวัดศรีสะเกษ ขับเคลื่อนคมนาคมขนส่งในภาคอีสาน อำนวยความสะดวก ปลอดภัยในการสัญจรแก่พี่น้องประชาชน
วันพฤหัสบดีที่ 9 พฤศจิกายน 2566
09/11/2566
“สุริยะ” ลงพื้นที่ติดตามความคืบหน้าโครงข่ายทางหลวงที่สําคัญในพื้นที่จังหวัดศรีสะเกษ ขับเคลื่อนคมนาคมขนส่งในภาคอีสาน อํานวยความสะดวก ปลอดภัยในการสัญจรแก่พี่น้องประชาชน
“สุริยะ” ลงพื้นที่ติดตามความคืบหน้าโครงข่ายทางหลวงที่สําคัญในพื้นที่จังหวัดศรีสะเกษ ขับเคลื่อนคมนาคมขนส่งในภาคอีสาน อํานวยความสะดวก ปลอดภัยในการสัญจรแก่พี่น้องประชาชน ตามนโยบาย “คมนาคม เพื่อความอุดมสุขของประชาชน”
“สุริยะ” ลงพื้นที่ติดตามความคืบหน้าโครงข่ายทางหลวงที่สําคัญในพื้นที่จังหวัดศรีสะเกษ ขับเคลื่อนคมนาคมขนส่งในภาคอีสาน อํานวยความสะดวก ปลอดภัยในการสัญจรแก่พี่น้องประชาชน ตามนโยบาย “คมนาคม เพื่อความอุดมสุขของประชาชน”
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ลงพื้นที่ติดตามการก่อสร้างโครงการสําคัญในโครงข่ายทางหลวง ในพื้นที่จังหวัดศรีสะเกษ เพื่อเพิ่มประสิทธิภาพการคมนาคมขนส่งในพื้นที่ภาคตะวันออกเฉียงเหนือ พร้อมด้วย นางมนพร เจริญศรี รัฐมนตรีช่วยว่าการกระทรวงคมนาคม นายวิวัฒน์ชัย โหตระไวศยะ ผู้ช่วยรัฐมนตรีประจํากระทรวงคมนาคม และนายกฤชนนท์ อัยยปัญญา ผู้ช่วยรัฐมนตรีประจํากระทรวงคมนาคมและโฆษกกระทรวงคมนาคม นายชยธรรม์ พรหมศร ปลัดกระทรวงคมนาคม นายสราวุธ ทรงศิวิไล อธิบดีกรมทางหลวง และนายกีรติ กิจมานะวัฒน์ ผู้อํานวยการใหญ่ บริษัท ท่าอากาศยานไทย จํากัด (มหาชน) ร่วมลงพื้นที่ โดยมี นายอนุพงศ์ สุขสมนิตย์ ผู้ว่าราชการจังหวัดศรีสะเกษ หัวหน้าส่วนราชการในพื้นที่ ผู้นําท้องถิ่น ผู้แทนภาคเอกชน และประชาชนร่วมให้การต้อนรับ เมื่อวันที่ 5 พฤศจิกายน 2566
นายสุริยะ จึงรุ่งเรืองกิจ กล่าวว่า นายเศรษฐา ทวีสิน นายกรัฐมนตรี ได้มอบหมายให้รัฐมนตรีลงพื้นที่ติดตามการดําเนินงาน เพื่อรับฟังและแก้ไขปัญหาให้พี่น้องประชาชน สําหรับวัตถุประสงค์หลักของการตรวจราชการครั้งนี้ เพื่อติดตามความคืบหน้าและรับฟังบรรยายสรุปการดําเนินงานของโครงการสําคัญต่าง ๆ ของหน่วยงานในสังกัดกระทรวงคมนาคม และได้ลงตรวจพื้นที่โครงการสําคัญต่าง ๆ ดังนี้
1. โครงการขยายช่องจราจรทางหลวงหมายเลข 221 ตอนแยกพยุห์ - อ.ศรีรัตนะ กม. ที่ 21+870 - 37+200 และโครงการขยายสี่ช่องจราจรจากแยกพยุห์ ไปอําเภอไพรบึงบรรจบแยกหัวช้าง เนื่องจากสายทางดังกล่าวผิวจราจรชํารุดและแคบ ทําให้พี่น้องประชาชนชาวจังหวัดศรีสะเกษได้รับความเดือดร้อนในการสัญจร ซึ่งกรมทางหลวง (ทล.) ได้เข้าดําเนินการปรับปรุงช่อมแชมให้อยู่ในสภาพพร้อมใช้งานแล้วตามที่ได้รับจัดสรรงบประมาณ ประจําปี 2566 เพื่อเป็นการบรรเทาทุกข์ของประชาชนที่เดือดร้อนในเบื้องต้น นอกจากนี้ ได้ลงพื้นที่โครงการขยายถนนทางหลวงหมายเลข 2111 ณ ตําบลพยุห์ จังหวัดศรีสะเกษ เพื่อรับฟังปัญหาและข้อเสนอด้านโครงสร้างพื้นฐานอื่น ๆ เพื่อหาแนวทางแก้ไขต่อไป
2. โครงการขยายช่องจราจรทางหลวงหมายเลข 221 ตอนแยกพยุห์ - อ.ศรีรัตนะ ตอนศรีรัตนะ - ห้วยตามาย และตอนห้วยตามาย - แยกการช่าง โดยได้รับทราบจาก ทล. ว่าพี่น้องประชาชนชาวจังหวัดศรีสะเกษได้รับความเดือดร้อนในการสัญจร เนื่องจากผิวจราจรชํารุดและแคบ ซึ่ง ทล. ได้ดําเนินการปรับปรุงช่อมแชมให้อยู่ในสภาพพร้อมใช้งานแล้วตามที่ได้รับจัดสรรงบประมาณ ประจําปี 2566 เพื่อบรรเทาความเดือดร้อนของประชาชนในเบื้องต้น
3. โครงการทางหลวงหมายเลข 2412 ตอนท่าศาลา - ละทาย ระหว่างช่วง กม. ที่ 12+000 - 20+400 อําเภอกันทรารมย์ โดยสายทางดังกล่าวผิวการจราจรชํารุดทําให้เกิดอุบัติเหตุบ่อยครั้ง เบื้องต้น ทล. ได้ดําเนินการปรับปรุงช่อมแชมให้อยู่ในสภาพพร้อมใช้งานแล้วตามที่ได้รับจัดสรรงบประมาณ ประจําปี 2566 และจะเร่งบรรจุโครงการฯ เพื่อขอรับการจัดสรรงบประมาณการบูรณะฟื้นฟู ประจําปี 2567 ต่อไป
นายสุริยะ กล่าวอีกว่า ตนได้นําคณะผู้บริหารกระทรวงคมนาคม ลงพื้นที่ติดตามตรวจสอบโครงการก่อสร้างโครงข่ายทางหลวงที่สําคัญในพื้นที่จังหวัดศรีสะเกษ เพื่อนําข้อมูลที่ได้ไปประกอบการพิจารณาจัดสรรงบประมาณมาดําเนินการให้เหมาะสม สอดคล้องกับความต้องการของพี่น้องประชาชน และแก้ไขปัญหาได้อย่างตรงประเด็น เพื่อให้โครงข่ายทางหลวงมีประสิทธิภาพและรองรับการขยายตัวทางเศรษฐกิจการท่องเที่ยว และการขนส่งผลผลิตทางการเกษตรของจังหวัดศรีสะเกษ และจังหวัดใกล้เคียงอีกด้วย
นางมนพร เจริญศรี รัฐมนตรีช่วยว่าการกระทรวงคมนาคม กล่าวเพิ่มเติมว่า รัฐบาลไม่ได้นิ่งนอนใจสําหรับปัญหาต่าง ๆ โดยขณะนี้ทุกหน่วยงานอยู่ระหว่างการแก้ไขปัญหาความเดือดร้อนให้กับประชาชน ทั้งเรื่องถนนหนทาง ภัยแล้ง และเรื่องอื่น ๆ จึงได้มาพบพี่น้องประชาชนในวันนี้ เพื่อรับฟังปัญหา เพิ่มเติม และจะนําปัญหาที่ได้รับไปหาแนวทางแก้ไขให้กับพี่น้องประชาชนต่อไป
นายชยธรรม์ พรหมศร กล่าวว่า สําหรับนโยบายของกระทรวงคมนาคมนั้น นอกจากการพัฒนาโครงข่ายทางถนนแล้ว ยังมีทางราง ทางน้ํา และทางอากาศ โดยในส่วนของการพัฒนาระบบราง จะมีโครงการก่อสร้างรถไฟทางคู่ ซึ่งขณะนี้อยู่ระหว่างดําเนินโครงการในระยะที่ 2 เช่น ช่วงชุมทางถนนจิระ - อุบลราชธานี ซึ่งจะพัฒนาเป็นลําดับต่อไป ทั้งนี้ ขอให้มั่นใจว่ากระทรวงคมนาคมให้ความสําคัญในการเดินทางของพี่น้องประชาชนทุกภูมิภาค เพื่อให้คนไทยสามารถเดินทางได้อย่างสะดวก ปลอดภัย ตรงเวลา ในราคาสมเหตุสมผล
ในโอกาสนี้ รัฐมนตรีว่าการกระทรวงคมนาคม ได้ขอบคุณทุกส่วนราชการ สมาชิกสภาผู้แทนราษฎร ผู้นําท้องถิ่น และพี่น้องชาวจังหวัดศรีสะเกษ ที่ให้การต้อนรับ และแจ้งให้ทราบถึงปัญหาความเดือดร้อนของพี่น้องประชาชนในวันนี้ และตนจะเร่งรัดจัดสรรงบประมาณให้ ทล. ดําเนินการโครงการให้แล้วเสร็จตามแผนที่กําหนดไว้ เพื่อให้พี่น้องประชาชนได้มีถนนหนทางที่มีประสิทธิภาพ สามารถเดินทางได้สะดวก รวดเร็ว และปลอดภัย เพื่อความอุดมสุขของประชาชนอย่างยั่งยืนต่อไป
************* 5 พฤศจิกายน 2566 **************